
A  V  I  Z
- asupra proiectului de hotărâre privind acordarea unui mandat special viceprimarului oraşului Boldeşti-Scăeni pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Apei-Prahova” aprobarea aderării comunei Valea Călugărească, judeţul Prahova, ca membru al Asociaţiei

[bookmark: _GoBack]           Subsemnata Tudor Florina Neli, secretar general al oraşului Boldeşti-Scăeni, analizând Proiectul de hotărâre privind acordarea unui mandat special viceprimarului oraşului Boldeşti-Scăeni pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Apei-Prahova” aprobarea aderării comunei Valea Călugărească, judeţul Prahova, ca membru al Asociaţiei, am constatat că acesta a fost iniţiat potrivit prevederilor legale în domeniu.
           Astfel, potrivit art. 89 alin. (1) din OUG nr. 57/2019 privind Codul administrativ două sau mai multe unităţi administrativ-teritoriale au dreptul ca, în limitele competenţei autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat. Asociaţiile de dezvoltare intercomunitară sunt persoane juridice de utilitate publică.
De asemenea, potrivit art. 129 alin. 9 lit. c) consiliul local hotărăşte, în condiţiile legii,  cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
	Prin Hotărârea Consiliului Local nr. 140/30.08.2022, privind asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”, s-a aprobat asocierea în condiţiile actului de constituire şi ale statutului asociaţiei. În Statutul asociaţiei, la art. 13 alin. (2) se prevede că pentru a vota primirea de noi membrii în cadrul asociaţiei este necesar  ca reprezentanţii membrilor asociaţi să fie mandataţi prin mandat special.
          Faţă de cele de mai sus şi în conformitate cu prevederile art. 243, alin. (1)  lit. a) din O.U.G. nr. 57/2019 privind Codul administrativ, avizez favorabil acest proiect.

